open-index/open-wikipedia-markdown huggingface dataset:
Tromla

Da **Tromla** (5. Jenna 1975 in St. Ingbert, Saarland als *Christoph Hans* ) is a deitscher Schlogzeiger und Klangkinstla.

Seit 1997 spuit a in da Bänd Reaktor. Die mehran Auftritt hoda oba zsamm mit DJs im Bereich *House* und *Elektro*.

## Plottn
* 2000: elektrosuperstars
* 2004: Hyperdimension
* 2011: Eintopf

## Im Netz
*Webseitn
Domain Name System

S' **Domain Name System** (DNS) is as Adressbiachal in am IP-basiadn Netzwerk und damit a im Internet. Domit werd fia an Nama, z. B. *bar.wikipedia.org* a IP-Adress gfundn, in dem Foi *91.198.174.232*. S' is auf vui DNS-Serva vateilt, wovo koana olle Adressn kenna duad, aba jeda Serva mindestens oan andan Serva kinnt, den a Frong ko, wenn a sejba koa Antwort ned woas.

Fia a Vabindung in am IP-basiadn Netzwerk bracht ma ned unbedingt as DNS. Aba wenn ma mit Nama und ned mit de Nummern arban mecht is zwingend notwendig. Desweng is de IP-Adress vo am DNS-Serva oane vo de Grundeinstellunga vo am Rechner, dea zua am IP-basiadn Netzwerk gheart. De gheart mit am Standard-Gateway, da eigna IP-Adress und da Subnetzmaskn zua de Grunddaten, de am Rechner vo am DHCP-Serva zuagwiesn wern. Iablichaweis gibt ma zmindest zwoa DNS-Serva o.

## DNS-Serva
A DNS-Serva is eingle nua a Programm, des Ofrong sejba beantwortn oda an andane DNS-Serva weiterleitn ko. In da Umgangssproch werd a oft der Rechner auf dem des Programm lafft DNS-Serva gnennt. In Microsoft-Windows-Domänen is da DNS-Serva a Teil vom Domain-Controller.
## oanzlna Rechner
A oanzlna Rechner, dea an direktn Zuagang ins Internet hod, muaß de Adress vo zmindest oam effentlichn DNS-Serva kinna, sunst ko ma nua mit de IP-Adressn arban. Vom Internet-Anbieter wern oam dadafia zum Einrichtn de passndn Adressn gnennt.
## privats Teilnetz ohne eigna DNS-Serva
Do miaßn entweder de Adressn vo effentliche DNS-Serva an jedm Rechner eitrong wern, oda ma vateilt de Information iaba DHCP. De meistn Router, de ma vo Internet-Anbieter zua Vafiagung kriagt hom an DHCP-Serva, dea scho richtig eigstellt is.
## privats Teilnetz mit eignem DNS-Serva
Wenn ma an eigna DNS-Serva hod, miaßn do de Adressn vo de effentlichen DNS-Serva eitrong wern. Sunst ko der eigne DNS-Serva nua Frogn zua de Adressn vum eigna Netz beantwortn. De Adress vum eigna DNS-Serva muaß bei olle eigna Rechner vo Hand oda per DHCP eitrong wern. De Router, de in kloane Netzwerk fia de Vabindung zum Internet heagnumma wern kinnan oft a ois DNS-Serva arban. Fia aufwändigere Netzwerk richt ma iablichaweis an eigna Rechner ei, da unta andam de Roin vo am DNS-Serva iabanimmt. Fia'd Zuvalässigkeit bracht ma zmindest zwoa davo.
Märk hur vår skugga

**Märk hur vår skugga** (auf Boarisch soebbs wia „Schau da unsan Schattn a“) is a schwädischs Liadl und d’Numma 81 vora Sammlung vo Gedichtn und Liadln vom Bellman Carl Michael, des wo am Fredman seine Episteln hoaßt und im 18 Joahundat gschriem woan is. Då drinnad geht’s um d’Beerdigung vora weiblichn Bekanntn vom Bellman (am grälmaker Löfberg sei Frau).

A Hauffa vo Schwädischn Musika hamm Märk hur vår skugga aufgnumma, unta andam da Cornelis Vreeswijk, da Stefan Sundström, da Fred Åkerström und Imperiet, de wo 1985-1986 mied dem Liadl auf Blådz oans vo de schwädischn Charts kemma is. A Englische Iabasetzung is vo da schwädischn Band Candlemass und da amerekanischn doom metal Band White Heaven Wept aufm Åibum *Of Empires Forlorn* aufgnumma woan. D'Englisch Spåchige Mediaeval Baebes håd des Liadl auf Schwädisch aufm Åibum *Mirabilis* (2005) aufgnumma.

## Da Text

*Märk hur vår skugga, märk Movitz mon frère*
*Inom ett mörker sig slutar*
*Hur guld och purpur i skoveln, den där*
*Byts till grus och klutar*

*Vinkar Charon från sin brusande älv*
*Och tre gånger sen dödgrävaren själv*
*Mer du din druva ej kryster*
*Därföre, Movitz, kom hjälp mig och välv*
*Gravsten (gravvård) över vår syster*

*Så gick till vila från slagsmål och bal*
*Grälmakar Lövberg din maka*
*Där, ditåt gräset långhalsig och smal*
*Hon än glor tillbaka*

*Hon från Dantobommen skildes idag*
*Och med henne alla lustiga lag*
*Vem skall nu flaskan befalla*
*Torstig var hon och uttorstig är jag*
*Vi är torstiga alla*
Douglas Adams

Da **Douglas Adams** (11. März 1952 – 11. Mai 2001) wor a englischa Schriftstella, der wo hauptsächlich fia sei Werk Per Anhalter durch die Galaxis bekonnt is. Ea hod oba aa no ondane Biacha gschrim, zum Beispui de Dirk Gently-Reihe. Außadem hod a bei da britischn Kuit-Fernsehserie *[[Doctor Who]]* mitgwirkt.

Eam und seim Lemswerk zu Ehren gibts a jeds Joar am 25. Mai an Handduach-Dog.
Daxenberger Sepp

Da **Daxenberger Sepp** (* 10. Aprui 1962 z Waging am See; † 18. August 2010 z Traunstoa) wor a boarischa Polidika vo de Greana im Boarischn Landdog.

## Lem

Geborn is da Daxenberger Sepp z Waging am See am 10. Aprui 1962, wo ar aa aufgwochsn is. Nach da mittlan Reife hod ar a Ausbuidung zum Schmied gmocht und mitm Moastatitl obgschlossn. Nachad hod ar an Hof vo de Ejtern ois Biobauer weidagfiaht.

2003 is bei eam a Knochenmarkkrebs diagnosiziert worn, wo seine politischn Aktivitetn eigschrenkt hod. Im Juni 2010 hoda an leichtn Schlogofoi ghobt.

Ned zuletzt zwengs seina Bodnständigkeit und seina offna, herzlichn Art is da Sepp a Bolitika gwen, der wo iwaroi iwaraus beliebt wor, aa beim boliddischn Gegna.

Am 18. August 2010 is da Sepp Daxenberger in a Klinik z Traunstoa am Knochmmarkskrebsleidn gstorm, nur drei Dog nach seina Frau, de wo in dasejbn Klinik aar am Krebs gstorm is. Z Waging is draufhi a Trauerfeier vaostoid worn, zu dea nebad fost ganz Waging aa boarische und bundesdeitsche Politika vo oin Loga kemma san. Ea hod drei Buama im Oida vo 20, 18 und 12 Joar.

## Laufboh

Da Sepp wor vo 1990 bis 1996 Abgeorneta im Boarischn Landdog. In da Fraktion vo de Greana wora agrar- und jugendpolitischa Sprecha. Vo 1998 bis 2003 hoda de Greana im Beziaksdog vo Obabayern vatretn.

Vo 1996 bis 2008 wora haptamtle Buagamoasta vo seina Hoamatgmoa Waging am See und damit da easchte greane Buagamoasta in Bayern. In dera Zeit san de Greana aa de steakste Fraktion im Gmoarot gwen. Vo Novemba 2002 bis Oktoba 2008 wora Landesvorsitzenda vo de boarischn Greanan; vo 2003 o zamma mit da Theresa Schopper. 2006 is da Daxenberger af da Landesdelegiatnkonfarenz mit 92,5&nbsp;% fia zwoa weidane Joar ois Landesvorsitzenda bstetigt worn und dees obwoira wegn Kronkheit obwesend wor.

Am 7. Juni 2008 is da Daxenberger af da Landesdelegiatnkonferenz mit 93&nbsp;% zan oanzign Spitznkandidatn vo de boarischn Greana fia de Landdogswoi 2008 gwejd worn. Iwa de Beziakslistn Obabayern isa nacha in an Landdog gwejd worn.

Afgrund vo de Statutn vo da Greanan Partei, wo a Trennung vo Amt und Mandat vorsegn, is da Sepp damit ausm Landesvorstand ausgschiedn. Sei Nochfoiga is da Dieter Janecek worn. Seit da Woi 2008 wor da Daxenberger Fraktionsvorsitzend im Boarischn Landdog zamma mit da Margarete Bause. Am 9. Juni 2010 is da Daxenberger kronkheitsbedingt vonam Amt zrucktretn.

Aussadem wora no Beirat im *Bayernbund*.

Da Sepp hod an unobhengign Charakta ghobt. Ea wor zwor da Landesvorsitzende vo de Greana, hod owa ned oi Osichtn vo seina Partei teit. So wor beispuisweis ned damit eivastandn, dass oi Kruzifix aus de boarischn Klassnzimma vabonnt wean soitn, obwoi de Basis in de Richtung geh woit.

## Im Netz
* Hoamseitn vom Sepp Daxenberger
* ''Sepp Daxenberger''. Da Charismatika.
* Sebastian Fischer: ''Polit-Star Sepp Daxenberger''. Der grüne Guerillero. In: *Spiegel Online*. 1. Septembar 2007.
* Amelie Roth: ''Weiß-blaue Seele, grünes Gewissen''. In: /e-politik.de/. 4. Oktober 2008. (Interview mitn Sepp Daxenberger).
* Maria Marquart: Tod von Sepp Daxenberger: „Selbstbewusst, kantig, willensstark“. In: *Spiegel Online*. 18. August 2010.

## Beleg
Vulgo

Des Wort **vulgo** kemmt ausm Lateinischn und hoaßt sovui wia "in da gewöhnlichn Mundort" oda "im normaln Sprochgebrauch". Es is da Oblativ vo *vulgus*, wos sovui hoaßt wia "Voik". Wertlich ibasetzt hoaßts desweng "vom Voik" oda "im Voik".

Friara hod ma des aa in Kirchabiacha heagnumma, um Leid genauer zum beschreim. So hoaßt zum Beispui "Xaver Leitner vulgo Gschwendtner", doss si dea Mensch zwor Xaver Leitner hoaßt, oba iwaroi ois Gschwendtner bekonnt is, z. B. weil a eigheirat hod oda an Gschwendtner-Hof fiaht ("Da Gschwendtner-Bauer"). Des wead im Voigg sunsd aa ois "Hausnam" bezoachned und in da äsdreichischn Schriftsproch aa ois "Vulgoname".

Ondane Beispui:

*Karlsplatz vulgo Stachus
*Josef Bauer vulgo Kraudn Sepp
Stiftsgymnasium Mök

Es **Stiftsgymnasium Mök** is a bekauntes oidsprochliches Gymnasium im Stift Mök an da Donau. Gegründet is voa 1140 woan und drum is de ödeste va de Schuin in Esterraich, des heite nu gibt. Bekaunnte Leit, de do ind Schui gaunga san, san z. B. da Kardinal König oda da Josef Hader.

## Im Netz
* De Seitn vam Stiftsgymnasium
* De Gschicht vam Stiftsgymnasium
Kafääkonsum pro Kopf

Des is a Listn vo Ländan, de wos noch eanan jearlichn Kafäävabrauch aufgreiht san.. Es wern imma de letztn vafügboan Datn gnumma:

## Beleg
Oscar/Bestes Szenenbild

An Oscar fias **beste Szenenbejd** griang d'Szenenbejdla vo am Fuim. De Kategorie gibts seit 1928 und hoaßt im Original „Best Art Direction“. Eigentle häds noch 1939 (easchtmojige Betitelung vom William Cameron Menzies zum „Production Designer“ fia *[[Vom Winde verweht (Film)|Vom Winde verweht]]*) umgnennd wean soin. Vo 1940 bies 1966 han d'Oscars fia Schwoazweiß- und Foabfuim drennd vagem woan.

*In da drunt stehadn Tabejn han d'Preisträga nochm Jo vo da Valeihung glist.*

## 1929–1930

## 1931–1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2010
Lantlôs

**Lantlôs** is a deitsche Black Metal und Post-Rock Gruppn.

## Bandgschicht
De Bänd is 2005 vum Herbst und an Arrgau in Rheda, Noadrein-Westfoin, Deitschland gründt woan. 2008 hams eana easchts Demo, wos „Îsern Himel“ ghoassn hod, vaeffntlichd. Auf dera Scheibn woan eanare Orbatn vo 2005 bis 2007 drauf, und es hod neta 30 Kopien davau gem. 2008 is daun des Debütoibum, wos wia de Band söwa, Lantlôs ghoassn hod, aussakema. Fias Singa auf dem Oibum, ham sa se an Alboîn (Geist, Enid, Funeral Procession) zua Bänd dazuaghoit. Aufn Lantlôs Oibum san nem eanare neichn Sochn a nu a boa ödane Liadl (hoassn dans „Mittsommerregen“ und „Ruinen“) vo eanan Demo drauf, des extra nei aufgnumma hom. Wias midn Aufnehma featig woan san, hom da Angrrau und da Alboîn bei Lantlôs aufghead. Danoch hod da Herbst an Innocenti Tom vo Sarpanitum ois Sänga ghoid, den hoda owa schau boid drauf duachn Neige (Amesoeurs, Alcest) easetzt. Am 14. Juni 2010 homs eana zwoats Oibum „.neon“ bei Prophecy Productions vaeffntlichd. Am 28. Juli is bekaunt gem woan, dass da Herbst und da Neige mid de Aufnauhmen fia eana dritts Oibum „AGAPE“ featig woan san.

## Oibn
* Îsern Himel (2008, Demo)
* Lantlôs (2008)
* .neon (2010)
* Agape (2011)
* Melting Sun (2014)

## Beleg


## Im Netz
* Eana Hoamseitn
* Eana Myspace-Seitn
Spitzingsee

**Spitzingsee** is a Bergsee in de Oipn im Sidn vo Bayern und a Ortstei von Schliersee an am See.

Da Ort Spitzingsee am Seeufer zehjt eppa 200 Eihwohna.

Da See is Eigentum vom Freistaat Bayern. Fir de Vawoitung is de *Bayerische Verwaltung der staatlichen Schlösser, Gärten und Seen* zuaständig. Rund um an See liegt s **Schigebiet Spitzingsee**.

## Buidlgalerie

Datei:Spitzingsattel_1999.jpg|Blick iban Spitzingsattel zum Schliersee
Image:Bavaria Spitzingsee from Rosskopf.jpg|Blick vom Rosskopf aufn Spitzingsee
Datei:Spitzingsee-bjs-1.jpg|Blick vom Ort iban See
Datei:Spitzingsee-bjs-2.jpg|Blick iban See aufn Ort 


## Beleg


## Im Netz

* Webseite rund um den Spitzingsee
* Interaktives 360°-Panorama vom Spitzingsee
1. FC Bad Kötzting

Da **1. FC Bad Ketzing** (amtlich: *1. Fußball-Club Bad Kötzting 1921 e.&nbsp;V.*) is a Fuaßboivarein aus dem boarischen Ort Bad Ketzing. De easchte Mannschaft speit in da Landesliga Mitte. De zwoate Mannschaft speit in da Bezirksliga Ost. Da Verein hod 550 Mitglieda.

## Gschichte

Da Verein is am 5. Mai 1921 ais 1. FC Kötzting gründt woan. In da Saison 1930/31 is da 1. FC Bad Ketzing ind A-Klass und 1951 ind Bezirksliga afgsting. 1990 is da FCK ind Landesliga Mitte afgsting. Do hams 14 Joh lang gspeid bis im Mai 2004 ind Bayernliga, da heichsten boarischen Speiklass, afgsting han. Im Mai 2006 is da Verein vo 1. FC Kötzting noch 1. FC Bad Kötzting umtaft woan. In da Saison 2009/10 is da 1. FC Bad Ketzing vo Bayernliga wieda ogsting. seitdem speid er wieda in da Landesliga Mitte.

## Namen und Zain
### Erfoige

* Da Afstieg ind Landesliga Mitte 1990
* Da zwoate Plotz in da Landesliga Mitte in da Saison 1999/2000
* Da graiste Erfoig is da Afstieg ind Bayernliga im Mai 2004

### Da Kada zua da Saison 2010/2011

### Traina- und Betroiastab in da Saison 2010/11

### Die zwoate Mannschaft

Die zwoate Mannschaft (*1. FC Bad Ketzing II*) is 2007 am letztn Speidog ind Kreisliga Bayerwald afgsting. In da Saison 2009/10 hans zwoate woana und ham dafia d Relegation spein deafa. De zwoate Mannschaft hod alle zwoa Spiele gwunga und is ind Bezirksliga Ost afgsting und speit seitdem duat.

## Stadion

Da 1. FC Bad Ketzing trogd seine Hoamsspeia im *Stadion am Roten Steg* aus. Des is 1981 eigweiht woan. Ins Stadion bassn 6000 Leid eine. 800 davo kinan se af a übadachte Tribüne aus Hoiz sitzn. Im Vereinsheim und an drei vaschiedene Kiosk konst da wos zum Essen und Tringa kafa.
Rome (Band)

**Rome** is a Martial-Folk Bänd aus Luxmburg. Rome is 2005 vum Jérôme Reuter gründt woan, dea woa damois Sänga und Schlågzeiga bei da unbolitischn Skinhead-Band The Skinflicks. Ãfãng 2008 is da damålige Co-Produzent, da Damiani Patrick fix zua Band dazuakéma. Wia Rome dãn ãgfãnd ham, dass an Neofolk spün, hams de Gruppn nu uman Nikos Mavridis ois Fiedla vasteakt.

## Bandgschicht
2006 håm Rome an Vatrog mid Cold Meat Industry aus Schwedn kriagt und håm doat eana E.P. „Berlin“ (Juni 2006) und eanare Åibn „Nera“ (Nowemba 2006), „Confessions d’Un Voleur d’Ames“ (Aprü 2007) und „Masse Mensch Material“ (Meaz 2008) vaéffndlicht. 2009 sans dãn zua deitschn Plåttnfirma Trisol kéma, doat hams eana easchte Singl „To Die Among Strangers“ (Mai 2009) und s'Åibum dazua, wås „Flowers from Exile“ (Juni 2009) ghoassn hod, vaéffndlicht. Eana neichastes Åibum hoast „Nos Chants Perdus“ und is im Mai 2010 aussakéma.

## Musikstü
Wias ãgfãngt ham, hod se eana Musi stoak nåch Post-Industrial und Elektropop ãghead. Seidn „Flowers from Exile“ Åibum spüns owa a Mischung ausn franzésischn Chanson und an amerikanischn Folk Noir. Söwa sågns zu eanara Musi „Chanson Noir“.

## Åibn
* 2006 Berlin (MCD)
* 2006 Nera (CD)
* 2007 Confessions d’Un Voleur d’Ames (CD)
* 2008 Masse Mensch Material (CD)
* 2009 To Die Among Strangers (Singl)
* 2009 Flowers from Exile (CD)
* 2010 L’Assasin (Singl)
* 2010 Nos Chants Perdus (CD)
* 2011 Our Holy Rue / The Merchant Fleet (Singl, 10")
* 2011 Die Æsthetik der Herrschaftsfreiheit (3CD)
* 2012 Fester (Single)
* 2012 Hell Money (CD)

## Im Netz
* eana Webseitn
* eana Myspace Seitn
* eana Facebook Seitn
Starez

A **Starez** oda Starzn (russisch *da Oide*, russ. старец, Starzntum – russ. старчество) hod de Stufn vom ostkiachlichn Menchtum duachlaufn, indem a meistns mearare Joa laung in da Einsamkeit vo ana Eremitage oda Klausn vabrocht hod, um a bsundas Gott-Vahötnis z entwickln. Askese, Afochheit vom Denkn und Betn is de Oidogspraxis, aus dea aussa mystische Eafoarungen entstenga. Ea praktiziat unta da Aunleitung vo an Maasta und fiat a Lem in Christus unta ständign Jesusgebet. Fia de Starez is aa des Studium vo da Philokalie (Schriftn vo de christlich-orthodoxn Asketn und oidn Wüstnvodan etc.) sea wichtig.

A Starez hod kaa kiachliches Aumt inne, hod owa im Voik ois ehrwiadiga, weisa Mau a hochs Aunseng und wiad vo Novizn und Laien ois geistlicha Lehra und spirituölla Begleita vaehrt.

Des Zentrum vom Starzntum is tradionö de Mönchskolonie aufm Beag Athos. Duatn hom aa de zwoa bekauntn russischn Starzn, Starez Leonid und Starez Siluan, glebt.

Da russische Mönch Seraphim von Sarow güt ois da bedeitendste russische Starez vom 19. Joahundat.

## Literatua
* Alla Selawry: *Johannes von Kronstadt, Starez Russlands.* Die Pforte, Basel 1981, ISBN 3-85636-064-6
* Igor Smolitsch: *Leben und Lehre der Starzen. Die spirituellen Meister der russisch-orthodoxen Kirche.* Herder, Freiburg i.Br. 2004 ISBN 3-451-05475-2
* Archimandrit Sophronius: *Starez Siluan, Mönch vom Berg Athos. Band 1, Sein Leben und seine Lehre.* Patmos, Düsseldorf 1980, ISBN 3-491-77345-8
* Archimandrit Sophronius: *Starez Siluan, Mönch vom Berg Athos. Band 2, Die Schriften.* Patmos, Düsseldorf 1981, ISBN 3-491-77346-6

## Belletristik
A wichtige Roin spün de Starzn in *De Briada Karamasow* vom Fjodor Dostojewski.

## Im Netz
* Starzentum
Minschtertoul

Es **Minschtertoul** (bar.), **Münstertal** (deu.), **Val Müstair** (roh.) isch a Seitentoul von Vinschgau und kheart zum Groaßteil zin Schweizer Kanton Graubünden. Die aißern (eschtlichn) Orte Taufers im Münstertal und Glurns bon Toulend khearn zu Siidtiroul. Drweil die Ortschoftn Taufers, Rifair und es Stadtl Glurns boarischsprochig sein, redt man af dor Schweizer Seitn haupsächlich es Rätoromanische (aa *Rumantsch* odr *Bündnerromanisch*) in dor engadinischn Dialektvariante *Jauer*.

Die wichtigsten Ortschoften im Minstertoul sein (tolauswärts betrochtet):

* Tschierv
* Fuldera
* Lü
* Valchava
* Santa Maria V.M.
* Müstair
* Taufers
* Glurns

Die Orte af Schweizer Seit hobn sich am 1. Jenna 2009 zu oaner G'moand (Val Müstair) zomgschlossn.

Im Toul befindn sich zwoa befohrbore Olpenpäss: dor Oufn (*Pass dal Fuorn*, 2149 m) mit Verbindung zin Engadin und dor Umbrail (*Pass da l'Umbrail*, 2501 m) zur Lombardei, dor heachschte befohrbore Poss vo dor Schweiz. Dor Oufn isch aa in Winter togsiber offn.

Durchs Minstertoul fliaßt dor *Romboch* (*Rambach*, *Rom*), dear in dor Nähe vin Oufn entspringg und nor ba Glurns in die Etsch mindet.

Beriahmp isch es Minstertoul unter onderem wegn 'em Benediktinerkloastr *St. Johann* (*Son Jon*), dejs zin UNESCO-Weltkulturerb kheart, und als eschtlichstes Toul vo dor Schweiz.
Go

**Go** is a schbüü wos schu ua'oit is. Ma sogt iwa fiatausnt joa unt wos in kina eafundn hom. 
Ma schbüüt Go iwlichawaise auf an kariadn schbüübrejll mit naijzej~ moi naijzej~ schnitpunkte
unt schwoaze unt waisse schtuana.

Go hoast auf japanisch "I-go" unt auf koreanisch "Baduk". In ösdaraich gibz schu sait da 
monachii an gofabaunt wos in da tradizjon iagantwia auf aan ösdaraichischn marineoffizia 
zrukgejt.

## Im Netz
* https://www.goverband.at/ 
* https://www.gokgs.com/
Pekka Pyykkö

** Pyykkö Veli Pekka ** * 12. Oktoba 1941 z Hinnerjoki (bair. Hinnabooch) is a theoretischa Chemiker vo Finnlond und aa da am measchtn bekonnte finnische Chemiker zur Zeit.

Da Pyykkö hot vo 1959 bis 1967 z Åbo (schwed. für finn. Turku) Chemie studiat. 1967 is ea sejm zun *Philosophiae Doctor* promoviat worn. Vo 1974 bis 1984 hot a a kloane Professur an da Åbo Akademi ghot und åft vo 1984 bis 2009 an Leerstui fir Chemie (*Laboratoriet för svenskspråkig undervisning*) an da Universität vo Helsingfors (schwed. fir finn. Helsinki). Seit 2009 is a do a Professor Emeritus. Ea hot mera ois wia 300 wissnschoftliche Vaeffntlichunga und drei Biacha vaeffntlicht und aa an Hauffa Auszoachnunga kriagt. Ea is beispuisweis aa seit 2000 an a korrespondirets Mitgliad vo da Boarischn Akademie vo de Wissnschåftn.

Seine grässtn Beitrag zu da Chemie hand Untasuachunga zu dem wo de Auriophilie heakimmt und domit de Hintergrindd vo dem wos de Reltivitätstheori in da Chemie ausricht. Er hot aft aa versuacht ebbane Einfliss vo da Quantenelektrodynamik auf d'Chemie zum untersuacha. Nebm dem hod a aa ettla chemische Verbinddungen komputer-chemisch ausdaroat wo oft eascht spaada odar aa no goor ned hergstoit worn hand, ois wia zun Beispui a s N5+.
 
## ausgsuachte Schriftn

* Pyykkö Pekka, 'Relativistic Effects in Structural Chemistry' CHEMICAL REVIEWS   Volume: 88   Issue: 3   Pages: 563-594   Published: MAY 1988, Times Cited: 1,389.
* Pyykkö Pekka, 'Strong closed-shell interactions in inorganic chemistry', CHEMICAL REVIEWS   Volume: 97   Issue: 3   Pages: 597-636   Published: MAY 1997, Times Cited: 1,134.
* Pyykkö Pekka, Desclaux Jean-Pierre 'RELATIVITY AND THE PERIODIC SYSTEM OF ELEMENTS', ACCOUNTS OF CHEMICAL RESEARCH   Volume: 12   Issue: 8   Pages: 276-281   Published: 1979, Times Cited: 559.
* Pyykkö Pekka, 'Theoretical chemistry of gold', ANGEWANDTE CHEMIE-INTERNATIONAL EDITION   Volume: 43   Issue: 34   Pages: 4412-4456   Published: 2004, Times Cited: 498.
* Pyykkö Pekka, 'Spectroscopic nuclear quadrupole moments', MOLECULAR PHYSICS   Volume: 99   Issue: 19   Pages: 1617-1629   Published: OCT 2001, Times Cited: 281.
* Pyykkö Pekka, Runeberg Nino, Mendizabal Fernando, 'Theory of the d(10)-d(10) closed-shell attraction .1. Dimers near equilibrium', CHEMISTRY-A EUROPEAN JOURNAL   Volume: 3   Issue: 9   Pages: 1451-1457   Published: SEP 1997, Times Cited: 255.

## Im Netz

* www.chem.helsinki.fi/~pyykkoe
Noemi

D **Noemi** (eigntli: **Veronica Scopelliti**, * 25. Jenna 1982, in Rom, Italien) is a italienische Sängarin.

## Discografie

### Album

* 2009 - *Sulla mia pelle* (#3 Italien - #44 Eiropa)
* 2010 - *Sulla mia pelle (Deluxe Edition)* (#3 Italien - #42 Eiropa)
* 2011 - *RossoNoemi* (#6 Italien)

### EP

* 2009 - *Noemi* (#8 Italien - #97 Eiropa)

### Single

* 2009 - *Briciole* (#2 Italien - #51 Eiropa)
* 2009 - *L'amore si odia* (Noemi & Fiorella Mannoia) (#1 Italien - #34 Eiropa)
* 2010 - *Per tutta la vita* (#1 Italien - #42 Eiropa)
* 2010 - *Vertigini*
* 2011 - *Vuoto a perdere* (#6 Italien - #47 Eiropa)
* 2011 - *Odio tutti i cantanti*
* 2011 - *Poi inventi il modo*
* 2012 - *Sono solo parole* (#3 Italien)

## Sanremo Festival

* 2010 - *Per tutta la vita* (Diego Calvetti, Marco Ciappelli) - 3:14
* 2012 - *Sono solo parole* (Fabrizio Moro) - 3:37

## Tour

* 2009 - *Noemi tour* 
* 2009/2010 - *Sulla mia pelle tour I* 
* 2010 - *Sulla mia pelle tour II*  
* 2011/2012 - *RossoNoemi tour I* 
* 2012 - *RossoNoemi tour II* 

## Theata

* 2006/2007 - *Donna Gabriella e i suoi figli*
* 2010 - *Cirque du Cirill*

## Im Netz
* Noemiofficial.it
* Oficial Youtube 
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi
Schach

**Schach** is a Gschbüü fia zwoa Leit wous ma sait a boa houndat Joa mid noch de jezign Rejgnln schbüün duat. Iwlichawais schbüüt ma Schach auf aan Schbüübrejll mid ocht moi ocht Fööda, des wos schwoazz und waiß kariat is.

Es ejnlichste Gschbüü wous ma hait z doog no schbüüt is es thailejndische Schach oda Makruk. In Kina, Vietnam, Korea und Japan wean schach-ejnliche Gschbüü gschbüüt, wou mar aa an keeini matt sejzn muaß. Wäu ma de owa in Eiropa nua schwaa z kaffn griagt und wäu ma si do kinäsische Zoachn meaggn miassad, wean de bai uns ned so oft gschbüüt.

## Schachfiguan

### Grundstöllung

Beim Schach gibz segs faschiidane Figurln: Dam, Keeni, Laifa, Schbringa (oda Ressl), Tuam und Baua.

### Zig

### Roschaad

Da Doubblzug odaraa Zug, wo ma min Keeni und aan Tuam zgleich foan duat. Es gibd a kuaze und a launge Roschaad. Es geht owa ned allewäu, sundan nua,

* waun da Keeni und da Tuam no koan Zug gmocht haum 
* waunn zwischn de Zwaa nix aundas stehd 
* waunn da Keeni iwa koana Föida foad, woraa gschlogn wuarad
* und waun da Keeni vua und noch da Roschaad ned im „Schach“ steht
* da Tuam is „echt“, des hoaßt, er is koa umgwaundlta Baua

## Eagebnis

### Matt

Is es eignlich Züü fo an Schachgschbüü. Matt is ma, wau ma mit sain Keeni weggafoan miassat, wäu a sunstn gschlougn wuarad, owa ned kau, wäul a iwaroi aundas genauso in da Tindn sitzt.

### Aufgob

Is Gschbüü kaun obaraa aus sei, waun aana fo de zwa Schbüüla aufgibt, indem a sein Keeni floch hilegt.

### Patt oda Remii

Da Keeni is zwoa ned bedroht, ma kau owa koan Zug ned mochn, ohne doss da Keenig gschlogn wurad. Oda es san kaane Figurln mea do, mid denan ma a „Matt“ zsaumbrachtad (mid Laifa oda Ressl alloa gehd des ned).

## Wejdmoasta

S hod 16 Wejdmoasta gebn, grad is da Magnus Carlsen z Norwegn da aktuella Tschämpjen. A hod an Diadl 2018 gegn Fabiano Caruana ausn USA vataidigt.

## Schau aa

* Shogi

## Im Netz
* Wejdschachvabaund – FIDE
Shogi

**Shōgi** (jap. ) is de japanische Variantn vom Schach.

Gschbüüt wiat des mit fünfekade Stoana auf an Brettl mit 9 x 9 Fööda. De Stoana saij nomai olle wais unt untaschaidn si nea duach di Grejsn unt de Schriftzeichn, wo drauf saij. Is Spü is sea dinamisch, wei ma gschmissane Stoana wiida ins Spü eisetzn deaf.

Shōgi is umara finfhundat Joa oit unt is in Japan eafundn woan.

## Shōgifiguan

Di Shōgifiguan hoassn: Baua, Laifa, Duam, Lanzn, Ressl, Süüwa, Guit unt Keeni.

A boa Figuan kau ma umdraan / befeadan unt no hoassn audas. Nejmli: befeadata Baua, 
Drachnressl / befeadata Laifa, befeadata Duam, befeadate Lanzn, befeadata Süüwa ,
befeadats Ressl.

## Schau aa
* Schach

## Im Netz

## Beleg
Johann Pinggera

Dor **Johann Pinggera** (bar. *Håns* odr *Hånnesle Pinggera*), geb. am 15. Oktober 1837 in Sulden, aa zem gstorbn am 24. August 1916, wår a (Sid-)Tirouler Bergfiarer, Geograf und Alpinischt, dear vor ållem wejgn 'en Wejg-Autian in dor Ortlergruppe in die 1860er und 70er bekånnt g'wort'n isch.

Z'eascht wår dor Pinggera Bauer und Holzårbeter in *Sulden*, a Seitentoul von Vinschgau. Mit dor Zeit isch er oaner vo die ûngsehchnschtn Bergfierer in Sulden g'wort'n und wår aa ållgemein sehr beliap bå die Leit.
Als Assischtent von Wianer Geograf Julius Payer håt er an Haufn Routn af die Dreitausender rund um Sulden aufgetun. Aa wenn ihm dor Payer wianig zôhln håt gekennt, håt er sich unermiadlich firs Bergsteign und die Erschliaßung vo die Ålpm eingsetzt. 1902 isch er für sein Einsåtz von Eschterreichischn Ålpmklub ausgezeichnt g'wort'n und isch d'rzua extra nôch Wian eingelôdn g'wort'n.
1869 hett er bån a Polarexpeditioun mit 'n Payer mitgian gsollt, isch obr vè lauter Hoamweah in Bozn schun umgedrâhnt. Spater ausi isch er kaum mehr vo Sulden aweck.
In seine leschtn Joar isch er d'rblindet, wås wohrscheinlich dôrauf zruggzufiern isch, dass er so viele Joar ohne die Augn zu schitzn iber die Gletscher g'ången isch.

## Leischtungen (Auswohl)
Erschtbesteigungen; Erschtbegehungen sein mit Stearndl * markiert

*1865: *Ortler* ibern Nordgrat* (haintiger Normalwejg), *Monte Cevedale, Vertainspitz, Suldnspitz*
*1866: *Monte Zebrú*, ålle drei *Madatschspitzn, Groaßer Eiskogl, Tuckettspitz, Groaße Schneagloggn,* beade *Någlerspitzn*
*1867: *Monte Vioz, Palòn de la Mare, Pizzo Taviela, Cima di Lago Lungo, Punta Cadini, Monte Saline, Veneziaspitz*
*1868: *Hoacher Angelus, Schildspitz, Hintere Eggnspitz, Zuafrittspitz*
*1871: *Tschenglser Hoachwånd*
*1872: *Trafoier Eiswånd*
*1877: *Hintere Schöntaufspitz* iber die Vordere*

Spater håt er aa etliche Erschtbesteigungen in die *Etztouler* und *Zillertouler Ålpm* g'måcht, wia in *Schråmmåcher* oder d*'Innere Schwårze Schneid*.
Neo Soul

**Neo-Soul** isch an afroamerikanischer Musi-Schtil, dear an 'en Soul aus die 1970er Joar ûnknipft und Elemente aus Jazz, Rhythm and Blues, Hip-Hop und elektronischer Musi aufnimmp. Seine populärschte Phase håt er um die Joartausendwend khåb. Neo-Soul håt selten lei kommerzielle Erfolge g'feiert. Zeitweise håbn sich die Kinschtler aus'n Jazz-Rap in Neo-Soul ûng'nähert und umgekeart.

Dor Aufbau isch prinzipiell oanfach mit kurze Taktgruppen, dej sich oft minutenlang wiederhouln. Die Harmonik baut af Vier- und Fünfklänge au, die Meloudik, also s Gsång, orientiert sich bån Blues und bå ålte Jazzgreaßn. Dor Rhythmus isch meischtens a *Groove*, dejs isch a Schlågzuigmuschter, dejs meischtens bis zun End ununterbrochn durchlâft.

Es gibb net viele Berühmptheiten in dejm Schtil. Oane, dej sich an Nûmen g'mocht håt, isch die Erykah Badu.
Jazz-Rap

**Jazz-Rap** isch an afroamerikanischer Musi-Schtil ba dejm iber jazzige Liadln gräppet werd. D'rbei bedianen sich die Kinschtler bå moderne Jazzformen wia *Jazzfunk* oder *Fusion*. Dor Jazz-Rap selber wår in die 1990er zwår bekånnt, håt obr wianig Echo g'fund'n.

Ånfänglich håbm in die 1980er verschiedene Interpretn zu ålte Jazznummern d'rzua g'räppet. D'råfter håbm aa groaße Jazzer wia eper dor Miles Davis oder dor Herbie Hancock damit ûng'fången an gscheidn Jazz-Rap ze produziern, nochdejm sè schun in Jazzfunk und Jazzrock augspielt und nåch an nuin Sound gsuacht håbm. Groaßn Bekånntheitsgrôd håt die gånze Såch außerhålb vo Jazz- und Rapkreise obr nia g'håb.

A kommerziell erfolgreiche Jazz-Rap-Kåpell wårn z. B. *[[Gang Starr]]* (die hom an Jazz-Rap a teiweis afundn), *[[The Roots]]* oda *[[A Tribe Called Quest]]*.
Dreisprochnspitz

Dor **Dreisprochnspitz** (bar.), **Dreisprachenspitze** (dt.),  (roh.), **Cima Garibaldi** (ita.) isch a Higl nerdlich ven Stilfser Joch af dejn drei Sprochgebiete afanondertreffn: es boarisch-deitsche, es rätoromanische und es lombardische bzw. es walsche. Dor Dreisprochnspitz isch bequem ven Stilfser Joch aus in a Viertlstindl erreichbor, und ven Schweizer Umbrailpass in a Stund.

Bis 1919 wor dor Berg a Dreiländeregg. In Earschtn Wejdkriag isch dor Berg direkt am Frontverlauf zwischn Eschterreich-Ungarn und Italien glejgn. Sel erkennt man an die Schitzngräjbm und Hittln, dej haint no sem stian. Afn Spitz selber hobm die Schweizer a kloane Herberge g'hob. De isch zun *Rifugio Garibaldi* ausgebaut g'wort'n und isch haint a beliape Unterkunft fir Stilfser-Joch-Urlauber und -Ausfliegler.
Gwenja

**Gwenja** (noomaj schreibt ma des "Quenya") is a schbrooch wos da **Tolkien**, da autoa fon "hea da ringe", eafundn hot. 
Ea hot hoit ziimlii füü drau umbastlt so das iagantwia niit gaou~s gloa is wias
hiaz wiaglii ausschaut. Gwenja keat zu di elfischn oda elbischn schbroochn.

S gibt a haufn leit wos a nochn **Tolkien** a no joarelaung dischgarian duan wias 
wiaglii ausschaut unt wia ma sochn iwasejzn kunt.

Gwenja is sozusoung a hochschbekulatiife Schbrooch unt scheijboa hom do leit iana
freit drau am schbekulian.

Auf deitsch is a biachl aussikejma, schu foa joan, miin titl "Elbisch" fon Helmut W. Pesch,
wo hoit des gwenja a eagleat wiat.
Volapük

**Volapük** is a Plonsprooch.

"Vola" hoast "vo da Wöüt" unt "pük" hoast "Sprooch".

"Volapük" hoast demnoch "Wöütsprooch" und woa di easchde große 
Wöüthüifssprooch (Welthilfssprache).

A deitscha Pfoara hods eafundn. Is Volapük is owa daun vo Esperanto
vadrengt woan; s gibt owa no imma Lait, wos leana.

## Andere Seiten
* Flenef bevünetik Volapüka
* Fövots (2)(Archiv)
Tanka

A **Tanka** (jap. 短歌, bar. *kurze Strouph*) isch a kurzes, japanisches Getichtl, des aus fünf Zeiln zu 31 Silbm besteaht. Die genauere Ûnordnung der Silbm isch 5 - 7 - 5 - 7 - 7. Aus die easchten drei Vers håt sich in 16. Jåhrhundert nòr es Haiku entwickelt. Es håt seine theoretischn Wurzln in Zen-Buddhismus.

Es Tanka v'rfolgg an logischn Aufbau: Die obern drei Zeilen seins *Hokku*, dejs imgrunde wia a Haiku ôlaft und an kurzen Augenblick aus dor Natur einfångg; die untern zwoa Långzeiln bildn die Synthese bzw. sein an Åntwort afs Hokku. Meischtens gibb do dor Tichter an persönlichen Kommentar ô, während dor obere Toal meahr beschreip und an erlepe Såch realistisch dôrstellt.

Es Tanka kheart zu die elteschten literarischn Formen vè Japan und isch schun in Frian Mittelålter beleg. Es isch desholb beliabter als åndre g'wort'n, weils af dor oan Seit kurz und prägnant bleib, af dor åndern Seit sich beschtens drzua eignet, persönliche Betråchtungen in an ernscht'n und net selten aa melanchoulischn Toun ummer zè bringen. Spater sein die untern zwoa Långzeiln ålleweil eftr aweck g'låssn g'wort'n. In Tichterrundn håt man mit die obern drei ummergspielt und v'rsuacht si ålm mit die gleichn zwoa Långzeiln zè kombiniern. Zun Schluss wår'n solche Dreizeiler als Glickspringerlen und Inschriftn beliaper als es Tanka selber. Es sou entståntenen Haiku håt es Tanka in seiner Rolle schliaßlich ôgleast, obr bis heint net v'rdrängg.

## Beispiel
Es *Man’yōshū* (jap. 萬葉集, bar. *Såmmlung vo die zehntausend Plattln*) wår die easchte groaße japanische Getichtsåmmlung aus 'n 8. Joarhundert. Es håndelt sich um a Såmmlung vo mehr als 4.500 Getichtln, drunter aa a Haufn Tankas vo unbekånnte Poejtn. Untn isch a boarische Ibersetzung vo oan:

:*Vor meiner Haustiir /*
:*V'rbiagn sich vellig die Bliatnstängl /*
:*Vèr lauter frischn Tau. /*
:*Geah bå ihm ûn mit die Händ, /*
:*D'rmit i nen trepflen sieg. /*

## Literatua
**Jan Ulenbrook* (Ibersetzer u. Hrsg.)*, Tanka. Japanische Fünfzeiler, Philipp Reclam jun., Stuttgart: 1996*
Ortlergruppe

Die **Ortlergruppe** oda **Ortler-Alpen** (oftramål *Ortlergruppm* odr **Ortler-Ålpm**, italienisch: **Gruppo Ortles-Cevedale**) isch a Gebirgszug in die Ost-Ålpm. Heachschter Punkt und nômensgebend isch der *[[Ortler]]* (3.905 m), gleichzeitig aa heachster Punkt vo Tiroul und 'n boarischspråchign Raum. Die Gruppe kheart groaßteils zu Siidtiroul und Trentino (*Welschtiroul*), stuckweis aa zèr Lombardei und zu Graubünden. Es isch dor heachste Gebirgszug in die Ost-Ålpm nôch dor *Bernina-Gruppe* in dor Schweiz.

## Untertoalung

]
* ***Umbrailgruppe***

:Ligg haupsächlich af Schweizer Seit, im Minschtertoul, heachster Gipfl isch dor *Piz Umbrail* (3.033 m)

* ***Fallaschkåmm*** (oder aa *Tschavalatschkåmm*)

:Ligg zwischen Stilfser Joch und Taufers im Minschtertoul, entlång dor Grenz zwischen Siidtiroul und Graubünden; heachschter Gipfl isch die *Reatlspitz*, (roh. *Piz Cotschen*, deu. *Rötelspitze*), 3.026 m hoach, schun mittelt in dor Schweiz.

* ***Haupkåmm*** (oder aa *Krischtallkåmm*)
:Der Haupkamm verlâft von Stilfser Joch nôch Oschtn bis Ultn, a Toul sidöschtlich vo Meran. Die heachschten Gipfl zem sein aa gleichzeitig die heachsten vo dor gånzen Gruppe:

:**Ortler* (3.905 m)
:**Kîni* (deu. *Königsspitze*, 3.851 m)
:**Monte Cevedale* (3.769 m)
:**Monte Zebrú* (3.735 m)
:**Palòn de la Mare* (3.703 m)

:Dor Haupkamm verlâft die gånze Sidseit von Vinschgau entlång.

## Gschichtliches

Die Stilfser-Joch-Strouß, dej schun 1826 gebaut g'wort'n isch, isch die zwoatheachschte Strouß und gleichzeitig heachschte Påss-Strouß (2.757 m) in Eiropa.

Dor earschte Dreitausender, af den jemals a Kriag g'fiahrt g'wort'n isch, wår 1915 dor *Monte Scorluzzo* (3.094 m) in dor Nähe ven Stilfser Joch.

Die Earschtbesteigung ven Ortler wår im Jåhr 1804. Die meischten Earschtbesteigungen in der Ortlergruppm ståmmen von Weaner Geograf Julius Payer, zsåmmen mit 'n Suldner Bergfierer Johann Pinggera in die 1870er.
Rätien

**Rätien**, lokal aa **Re**(**j**)**zien** ausgsprochn, oder af Latein **Raetia** isch dor antike Nôm vo a Gejgng, dej in groaßn Teil vo die Zentralålpm ôgedeckt håt, genauer gsåg in Schwårzwåld, es haintige Graubünden, a kloans Egg ven haintign Bayern und in Groaßteil vo Tiroul.

## Rezien in vorrejmischer Zeit
Es Gebiet war primär vo die Rêter bewount. Vo de woaß man haint nou net, wou sie hearkemmen sein. Sie wårn jedenfålls sehr ångriffsluschtig und stur gejgniber Roum. Andere Bewouner wårn a kältische und venetische Stämm.

## Rezien als rejmische Provinz
Als rejmische Provinz, wås es seit 'n 1. Joarhundert wår, håt Rezien an *Vindelicia*, *Noricum* und *Gallia Cisalpina* ûngegrenzt.

In 3. Joarhundert håbm die Alemannen in gånzn Nordweschten eing'nummen. D'råfter isch die Provinz af *Raetia Prima* und *Raetia Secunda* augetoalt g'wort'n. Haupstädte wårn *Curia Raetorum* (es haintige Chur) und *Augusta Vindelicorum* (es haintige Augschburg).

In 5. Joarhundert isch die Provinz vo germanische Stämme iberrennt g'wort'n. Ab 'n 6. Joarhundert sein die Kältn ålleweil weiter zrugg-gedrängg g'wort'n und die Germanen, haupsächlich Oschtgoutn, håbm sich niederglåssn. Ab 'm 8. Joarhundert isch es eschtliche Gebiet vo Rezien schun bajuwarisch g'wejsn (es gibb koane Ûnzeichn fir an Einwånderung), während dor Weschten nou kältisch (helvetisch und vindelisch) gebliebm isch bzw. alemannisch g'wort'n isch.

## Dozua aa intressant
*Remische Oatschoftn in da Donau- und Oipnregion
Sophismus vom Euathlos

**Da Sophismus vom Euathlos** is a bekonnts Paradoxon vo da oidgriachischn Philosophie.

Da Euathlos hod si vom Protagoras vo Abdera (uma 485–415 vor Chr.), am berimten Rhetorika und Sophistn,  ausbuidn lossn. Se hom vaeinbort, dass da Euathlos sei Ausbuidung eascht bezoin muass, wann a sein easchtn Prozess gwinnt. Da Euathlos hod si owa dann fia an ondan Beruf entschiedn und deshoib nix zoit, wei ea jo koane Prozesse gfiat hod. Drauf hod eam da Protagoras mit oana Klog droht und gmoant:„*Da Euathlos muass af jedn Foi zoin: Entweda afgrund unsara Vaeinborung, wei a an Prozess gwinnt, oda owa, wei eam des Gricht dazua vaurteit.*“ Da Euathlos, vom Protagoras ois Sophist guad ausbuid, hod dageng ghoidn: „*I muass af gor koan Foi zoin, wei entweda valia i an Prozess, dann wor de Ausbuidung schlecht und es guit de Vaeinborung, oda owa de Gricht entscheidet fia mi, dann muass i aa nix zoin.*“

Im oschliassandn Prozess vateidigt si da Eathlos sejm, womit de Soch no vazwickta wead. De Richta weatn des Vaforn ois untentschiedn. Wann da Protagoras a Logika und koa Sophist gwen warad, warads ned soweit kema. Dann häd a an Vatrog eindeitiga formuliat. Wei des Paradoxon wead duach de Valetzung vom Identitätssotz vo da Logik eameglicht: Zwoa untaschiedliche Roin (Identitätn) "Onwoit" und "Onklogta" wean miteinanda vamischt.

A Variantn is des *[[Barbier-Paradoxon]]* vom Bertrand Russell:
:Da Barbier vo am Doaf rasiat genau de Monna am Oat, wo si ned sejm rasian. Rasiad a si sejm?

## Schau aa
* Sophismus (Rhetorik)

## Literatua
* Peter Suber, Protagoras v. Euathlus, a section within The Paradox of Self-Amendment, Peter Lang Publishing, 1990.
* Светлов В. А. О разрешимости одного неразрешимого спора, или Следовало ли Протагору подавать в суд на Еватла //Философские науки.1992.№ 2.
Seraphim von Sarow

Da Heulige **Seraphim von Sarow** (, wiss. Transliteration **;  *  in Kursk; †  in Sarow), biagalich *Prochor Moschnin* (russisch: Прохор Мошнин), woa ana vo de bekauntastn russischn Mönche und Mystiker vo da Orthodoxn Kiachn. Ma sogt in Russland, dass a da greßte Starez ('staritsa*) vom 19. Joahundat woa.

Da Seraphim is vo da Russisch-Orthodoxn Kiachn 1903 heulig gsprochn wuan.

Duachn Nikolaus Motowilow, ans vo seine "geistigen Kinda", is da Hauptteu vo seine geistlichn Lehrn in schriftlicha Fuam da Nochwöd übamittelt wuan.

== Lem ==
Da Voda vom Seraphim woa a Kaufmaun und Ziegeleibesitza. Er hod si am Aufbau vo ana Kathedraln in Kursk beteuligt. Er is owa gstoam, bevoas fertig wuan is. Vo do aun hod si sei Muada um de Erziehung vom Seraphim kümmat.

== Gedenkog ==

1. August, 15. Jenna und da 2. Jenna

== Literatua ==

* Dmitri Mereschkowski u. a.: *Der letzte Heilige - Seraphim von Sarow und die russische Religiosität*. Stuttgart 1994
* Archimandrite Lazarus Moore: *St. Seraphim of Sarov - A Spiritual Biography.* Blanco (Texas) 1994.
* Michaela-Josefa Hutt: *Der heilige Seraphim von Sarow*, Jestetten 2002, Miriam-Verlag, ISBN 978-3-87449-312-3
* Igor Smolitsch: *Leben und Lehre der Starzen*. Freiburg 2004
* Metropolit Seraphim: *Die Ostkirche.* Stuttgart 1950, S. 282 ff.
* Paul Evdokimov: *Saint Seraphim of Sarow.* In: "The Ecumenical Review", April 1963
* Iwan Tschetwerikow: *Das Starzentum.* In: Ev. Jahresbriefe 1951/52, S. 190 ff.
* Claire Louise Claus: *Die russischen Frauenklöster um die Wende des 18. Jahrhunderts.* In: "Kirche im Osten", Band IV, 1961.
* Bezirksrichter Nikolai Alexandrowitsch Motowilow: *Die Unterweisungen des Seraphim von Sarow.* Sergijew Possad 1914 (russ.; nach Smolitsch, Leben, 1936, erschien Seraphims Lehre über den Heiligen Geist, das Kernstück der Unterweisungen, easchtmals 1903 in der Moskauer Zeitung)
* Das berühmte Gespräch mit Motowilow wurde zeascht veröff. von Sergei Nilus unter dem Titel "*Duch Boschi javno potschiwschi na otze Serafime Sarowskom v besede jego s N.A. Motowilowym*", in: Moskowskije Wedomosti, 195-197, 18.-20. Juli 1903 (auch separat Moskau 1903). In deutscher Übersetzung in "Stimme der Orthodoxie" (Jenna und Feba 1990), sowie als Anhang des Buchs "Der letzte Heilige" (s.o.; S. 201-239).
* Serafims berühmte Prophezeiung "Welikaja Diwejewskaja taina" (Das große Geheimnis von Diwejewo) erschien zeascht in: Sergej Nilus: *Na beregu Boschjei reki* c. 2, San Francisco 1969, 192f. Ausführlich dazu Michael Hagemeister: *Die Prophezeiungen des heiligen Seraphim von Sarov über das Kommen des Antichrist und das Ende der Welt''. in: Finis mundi - Endzeiten und Weltenden im östlichen Europa. Festschrift für Hans Lemberg zum 65. Geburtstag, hrsg. v. Joachim Hösler u. Wolfgang Kessler, Stuttgart 1998, 41-60; (Quellen und Studien zur Geschichte des östlichen Europa; 50)

## Im Netz

* 
* 
* Seraphim: Quellen
* Der Heilige Seraphim von Sarow
* Gebetsregel des Hl. Seraphim von Sarow zur Allheiligen Gottesmutter
Woifskind

A **Woifskind** oda **wuids Kind** is a Kind, des wo vo Menschn isoliert aufgwochsn is. Woifskinda soin aa vo Viechan adoptiert worn sein und bei eana glebt ham. Wissnschoflich gseng is des oba umstrittn.

Seitn 14. Joarhundat san ebba 53 wuide Kinda bschriem worn. Dazua gibts in da Literatua vui Gschichtn vo Woifskindan: Romulus und Remus (de Grinda vo Rom) und da Mowgli (*Dschungelbuch*) zum Beispui. Und aa da Tarzan vom Edgar Rice Burroughs vo 1912 is bis heit sehr populär.

## Schau aa

* Kaspar Hauser

## Beleg


## Literatua
* Lucien Malson, Jean Itard, Octave Mannoni: *Die wilden Kinder*. Suhrkamp Verlag, Frankfurt am Main 1972, ISBN 978-3518365557
* Michael Newton: *Savage Boys and Wild Girls: A History of Feral Children*. Faber and Faber, London 2002. ISBN 0-571-21460-6.
* John McCrone: The Myth of Irrationality - the science of the mind from Plato to Star Trek, Macmillan, London, 1993 (ISBN 0-333-57284-X); Carroll & Graf, New York, 1994 (ISBN 0-7867-0067-X).

## Im Netz
* Nicole Ruchlak: *[http://www.br-online.de/imperia/md/audio/podcast/import/2009_12/2009_12_08_15_58_11_podcast_radiowissen_wolfskinde_a.mp3 Wolfskinder – Spekulationen über Wesen zwischen Mensch und Wolf.]* In: *radioWissen*, Bayern 2, 13. Jenna 2009
* Umfassende Informationen
* Children of the Wild ''(engl.)''
Aurophilie

Da Begrif **Auriophilie** oda aa **Aurophilie** is preekt worn von Schmidbaur Hubert und bezoachnets Phänomen, dass Gojd-Atomer mid ana formaln Oxidationsstufn vo +I (oans) in Festkerbastruggduan ofdmois si rechd nahend hebei stengand. Und zwor näher ois wia da dubbede Van-der-Waals Radius von Gojd, des hoassd aiso 2 x 166 pm = 332 pm. Finddn duad ma ungfeehr an Bereich von 275 bis 325 pm. Do redd ma na vo da Aurio- oder Aurophilie. Komisch is dees desszweng wei si ja de Au(I)-Atome in erschda Näarung oowsteessn miassadn wei formal oxidiade Metalle oiwei aa formal gloodn hand. Und zammt denn gibds bein Gojd(I) scheinbar aa no ooziagade Kraftkomponentn. An deorättischn Hinddagrund vo da Auriophilie hod na da Pyykkö easchdmois aufklead. Und doo hod si zoagd, dass relativsitische Effekter a grousse Roin spuin. De Standarddeaglärung is heintzudoogs, dass a Van-der-Waals Wechselwiarkung iis, de wo durch de Lanthanidnkondraagzion und relativistische Effekter so vasteakt weadd, dass in de Festkerpastruggduan zon droong kimmt. Deeoräddisch koa ma zoang, dass des aa fir freie Molekila gejdn muass, aba bis heind iis dees no ned experimentell (fir Gase ebban) nochgwisn worn.

Da Begriff Aurophilie is nacha zum Begriff *Metallophilie* daweitad worn, wia gsegn worn is, dass a andane Metalle aa zu soichan Wechslwirkunga fähig san.

## Beleg
* Christoph Elschenbroich: *Organometallchemie*. Vieweg+Teubner Verlag, 2008
Deutschnonsberg

**Deutschnonsberg**, **Teitschnonsperg** hoaßt man drei oanzelne boarischsprochige Siidtirouler G'moanden in ''Nonsberg'' (deu. *Nonstal*, ita. *Valle di Non*), westlich vo Bozn und sidlich vo Meran. Sie sein zwôr koane Sprochinsln - sie liegn af dor Sidgrenz von Taitschn -, ållerdings sein sie physisch-geografisch ôgschnitten ven reschtlichn Siidtiroul. Die G'moandn *Proveis* und *Laurein* sein eascht seit 'n Joa 1998 iber an Tunndl ven reschtlichn Siidtiroul aus erreichbor, d'rvor lei iber die Provinz Trient (Trentino), zu dejn dor Groaßteil ven Oansberg eigentlich kheart. Die G'moand *Unsre Liebe Frau im Walde-St. Felix* isch ibern Gåmpm-Påss (1.513 m) von Etschtoul aus erreichbor, ansunschten ebenfålls lei iber Trientner Territorium.

Dor Teitschnonsberg wår seit jeher an årme Gejgng und wejgn dor groaßn Åbgeschiednheit und Isolatioun stårk vo Åbwånderung betroffn. Dejn werd haint teilweise erfolgreich entgejgng'wirkt, z. B. mit de Radicchiowochen und Löwenzahnwochen.

## Beleg
USO

**USO** is de Obkiazung fia *Unidentified Submarine Object* (in engl. aa *Unidentified Submersible Objects*; ned identifiziabors Untawossaobjekt).

USO san ned identifiziabore U-Boot-oartige Objekte oda optische Untawossa-Phänomene. USOs wean aa efta mit UFOs in Vabindung brocht und aa ois Untawossa-UFOs bezeichnet. Obs USOs echt gibt is sea umstrittn.

Viecha, wia z. B. fantastische Seeungeheia, wean ned zu de USOs grechnet.

## Literatua
*Charles Berlitz: *Mysterious world of strange phenomena*, Ballantine 1988

## Im Netz
*about.com ''USO''
*digilander.libero.it ''USO''
Langapreising

**Langapreising** (amtli: **Langenpreising**) is de nerdlichste Gmoa im Landkroas Arrdeng.

## Wo is' auf ana Landkortn z fina

De Gmoa und da Oadschaft is ungfahr 16&nbsp;km närdli vo Arrdeng, 50&nbsp;km ästli vo Minga und 6 Km südli vo Mooschbuag.

## Hiştorisch

Langapreising is 767 erschmois urkundli aarwähnd worn, seina Zeit aba no ois Prisinga. Da Nam leit se hächstwahrscheinli vo da Famülie Priso ab. Scho 1318 is da heitige Nam fias Dārf in ana Urkund nachgwiesa, um des Dārf vom neien Siez d'Preisinga in Krowinkl unterschein zu kinna.

## Im Netz

* Offizielle Homepage der Gemeinde Langenpreising
* Dorferneuerung Langenpreising - Initiative interessierter Bürger und des Gemeinderats Langenpreisings
* Bayerisches Landesamt für Statistik und Datenverarbeitung: Einwohnerzahlen der Gemeinden, Kreise und Regierungsbezirke
* Bayerisches Landesamt für Statistik und Datenverarbeitung: GENESIS-Online
* 
*
Lazio Rom

Da **Lazio Rom** is a italienischa Fuaßboiklub, dea in da Serie A spüd.

## Stadion
Die Heimstätte fo Lazio Rom is s'Stadio Olimpico in Rom. Des Stadion hat a Kapazität fo 72.689 Platzln und ghört da Stadt Rom.

## Erfoige
### National
* Serie A (2): 1973/74, 1999/00
* Coppa Italia (5): 1958, 1997/98, 1999/00, 2003/04, 2008/09
* Supercoppa Italiana (3): 1998, 2000, 2009

### International
* Europapokal der Pokalsieger: (1): 1998/99
* Eiropäischen Supercup (1): 1999